પરમકૃપાળુ પૂજ્ય સદ્-ગુરૂદેવના પુનીત પ્રતાપથી વિ.સં.1991(ઈ.સ.1935) માં થયેલા પરિવર્તન બાદ ધાર્મિક પ્રવૃત્તિઓમાં ઉત્તરોત્તર વૃદ્ધિ થઈ રહી હતી. સોનગઢ થી ‘સુવર્ણપુરી તીર્થધામ’ રચનાનું એક નવું ચરણ હતું, ‘જિનેન્દ્ર ધર્મવૈભવ માનસ્તંભ’. – સૌરાષ્ટ્રમાં પૂર્વે ક્યાંય જોવા નહોતો મળ્યો એવા ઉન્નત વિશાળ માનસ્તંભની રચનાનો નિર્ણય થયો. તે સમયે પરમપૂજ્ય ગુરૂદેવશ્રીનું 63મું વર્ષ હોવાથી માનસ્તંભ 63ફુટ ઉંચો બનાવવામાં આવ્યો.